હા, પણ આશ્ચર્ય સર્જાવતી આ બાબત એક નક્કર હકીકત પણ છે; જેમ જેમ અને જ્યાં જ્યાં Starbucksના સ્ટોર ખુલતા જાય છે, તેમ તેમ અને ત્યાં, તેની આજુબાજુના વિસ્તારોમાં વધુ ને વધુ સ્થાવર સંપદા અને મિલકતોનું નિર્માણ થતું જ જાય છે; જેવો કોઈ નવો Starbucksનો સ્ટોર ખુલે અને તરત જ Developers અને Real Estateના, બિલ્ડરો-કોન્ટ્રાકરો વગેરેની દ્રષ્ટિ તેની આજુબાજુના ભૌગોલિક વિસ્તારો ઉપર સ્થિર થાય છે, અને ત્યાં રહેઠાણો અને વેપારી કંપનીઓની ઓફિસોનું નિર્માણ કાર્ય, ઝડપભેર આરંભાય છે અને જોતજોતામાં તો તે સમગ્ર વિસ્તાર આવી સ્થાવર સંપદાઓથી ભર્યો ભર્યો બની જાય છે.